Document ID: 32002D0273

Kommissionens beslutning
af 7. marts 2002
om tildeling af importkvoter for kontrollerede stoffer i henhold til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget, for perioden 1. januar til 31. december 2002
(meddelt under nummer K(2002) 867)
(EØS-relevant tekst)
(2002/273/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget(1), ændret ved forordning (EF) nr. 2038/2000(2) og forordning (EF) nr. 2039/2000(3), særlig artikel 7, og
ud fra følgende betragtninger:
(1) Ifølge artikel 7 skal der indføres kvantitative begrænsninger for overgang til fri omsætning i Fællesskabet af kontrollerede stoffer, som er indført fra tredjelande. Disse begrænsninger fastsættes, og virksomheder tildeles kvoter for perioden 1. januar til 31. december 1999 og for hver tolvmånedersperiode derefter, efter proceduren i artikel 18, stk. 2. Der skal kun fastsættes kvoter for methylbromid og hydrochlorfluorcarboner (HCFC), for kontrollerede stoffer, som anvendes til væsentlige eller kritiske anvendelser, til karantæneformål og desinfektion inden afsendelse, som råvare eller som proceshjælpestof og for stoffer, som skal destrueres.
(2) De kvantitative begrænsninger for markedsføring i Fællesskabet af kontrollerede stoffer er fastsat i artikel 4 og bilag III.
(3) Ændringer af disse kvantitative begrænsninger må ikke medføre, at forbruget af kontrollerede stoffer i Fællesskabet overstiger de kvantitative begrænsninger, der er fastsat i Montreal-protokollen om stoffer, der nedbryder ozonlaget.
(4) Artikel 4, stk. 2, fastsætter det beregnede niveau for methylbromid, som producenter og importører må markedsføre eller selv anvende i en given tolvmånedersperiode, fra 1. januar til 31. december 2002.
(5) Artikel 4, stk. 3, fastsætter det beregnede niveau for HCFC'er, som producenter og importører må markedsføre eller selv anvende i en given tolvmånedersperiode, fra 1. januar til 31. december 2002.
(6) Kommissionen har offentliggjort en meddelelse til importører i Det Europæiske Fællesskab af kontrollerede ozonlagsnedbrydende stoffer(4) og har som følge heraf modtaget erklæringer om planlagt import i 2002.
(7) Hvad angår methylbromid, der ikke skal anvendes til karantæneformål og desinfektion inden afsendelse, tildeles importkvoterne de primære importører, som af Kommissionen anses for at være de importører, der ved deres fakturering handler direkte med producenter uden for Fællesskabet. En reserve på 3,75 % og en nødreserve på 1,25 % af hver importørs kvote af methylbromid tilbageholdes med henblik på tildeling i 2002 efter proceduren i artikel 18, stk. 2.
(8) Hvad angår methylbromid til karantæneformål og desinfektion inden afsendelse, tildeles importkvoterne de primære importører, som af Kommissionen anses for at være de importører, der ved deres fakturering handler direkte med producenter uden for Fællesskabet. En reserve på 10 % af hver importørs kvote af methylbromid tilbageholdes med henblik på tildeling i 2002 efter proceduren i artikel 18, stk. 2.
(9) Tildelingen af individuelle kvoter af HCFC til producenter og importører bygger på principperne om kontinuitet, lighed og proportionalitet. Kommissionen har ved fastsættelse af kvoterne taget hensyn til behovet for yderligere at reducere produktion, import og anvendelse af ozonlagsnedbrydende stoffer, samtidig med at markedet påvirkes mindst muligt.
(10) Det er hensigtsmæssigt at tilbageholde en del af det samlede beregnede niveau for HCFC, der må markedsføres, med henblik på importører, som ikke fremstiller HCFC. I 1998, 1999, 2000 og 2001 tegnede importen sig for 4 % af det samlede beregnede niveau for HCFC, der kan markedsføres. Det er hensigtsmæssigt i 2002 at tilbageholde 4 % af den samlede mængde HCFC, der kan markedsføres, med henblik på importører, som ikke fremstiller HCFC. Dette svarer til en mængde på 227040 ODP-tons, som skal tildeles på grundlag af de relative markedsandele i 1999 for de importører, der fik kvoter dette år, og under hensyntagen til de faktiske mængder, som der ansøges om.
(11) Kvoter til væsentlige anvendelsesformål tillades ved en selvstændig kommissionsbeslutning.
(12) Kommissionen udsteder importtilladelse i henhold til artikel 6 efter at have verificeret, at importøren opfylder bestemmelserne i artikel 6, 7, 8 og 13.
(13) Overgang til fri omsætning i Fællesskabet eller aktiv forædling af kontrollerede stoffer, som er indført fra en stat, der ikke er part i protokollen, er forbudt i medfør af artikel 8.
(14) De i denne beslutning fastsatte foranstaltninger er i overensstemmelse med udtalelse fra det ved artikel 18, stk. 2, nedsatte udvalg -
VEDTAGET FØLGENDE BESLUTNING:
Artikel 1
1. Den mængde kontrollerede stoffer i gruppe I (chlorfluorcarboner 11, 12, 113, 114 og 115) og gruppe II (andre fuldt halogenerede chlorfluorcarboner), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 3381000 ODP-kg.
2. Den mængde kontrollerede stoffer i gruppe III (haloner), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 0 ODP-kg.
3. Den mængde kontrollerede stoffer i gruppe IV (tetrachlormethan), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 5307329 ODP-kg.
4. Den mængde kontrollerede stoffer i gruppe V (1,1,1-trichlorethan), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 400060 ODP-kg.
5. Den mængde kontrollerede stoffer i gruppe VI (methylbromid), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002, fastsættes til 4706095,600 ODP-kg.
6. Den mængde kontrollerede stoffer i gruppe VII (hydrobromfluorcarboner), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 0 ODP-kg.
7. Den mængde kontrollerede stoffer i gruppe VIII (hydrochlorfluorcarboner), omfattet af forordning (EF) nr. 2037/2000, som kan frigives til fri omsætning i Det Europæiske Fællesskab i 2002 fra kilder uden for Fællesskabet, fastsættes til 3812606,520 ODP-kg.
Artikel 2
1. Importkvoter for chlorfluorcarboner 11, 12, 113, 114 og 115 og andre fuldt halogenerede chlorfluorcarboner i perioden 1. januar-31. december 2002 tildeles til de angivne formål og til de i bilag 1 anførte virksomheder.
2. Importkvoter for tetrachlormethan i perioden 1. januar-31. december 2002 tildeles til de angivne formål og til de i bilag 2 anførte virksomheder.
3. Importkvoter for 1,1,1-trichlorethan i perioden 1. januar-31. december 2002 tildeles til de angivne formål og til de i bilag 3 anførte virksomheder.
4. Importkvoter for methylbromid i perioden 1. januar-31. december 2002 tildeles til de angivne formål og til de i bilag 4 anførte virksomheder.
5. Importkvoter for hydrochlorfluorcarboner i perioden 1. januar-31. december 2002 tildeles til de i bilag 5 anførte virksomheder.
6. Importkvoterne for chlorfluorcarboner 11, 12, 113, 114 og 115, andre fuldt halogenerede chlorfluorcarboner, tetrachlormethan, 1,1,1-trichlorethan, methylbromid og hydrochlorfluorcarboner i perioden 1. januar-31. december 2002 fastsættes i bilag 6(5).
Artikel 3
Denne beslutning er rettet til følgende virksomheder: DuPont de Nemours (Nederland) BV Baanhoekweg 22 3313 LA Dordrecht Nederland Atofina SA Cours Michelet - La Défense 10 F - 92091 Paris La Défense Honeywell Fluorine Products Europe BV Kempenweg 90 PO Box 264 6000 AG Weert Nederland Ineos Fluor Ltd PO Box 13, The Heath Runcorn Cheshire WA7 4QF United Kingdom Rhodia Organique Fine Ltd PO Box 46 - St Andrews Road Avonmouth Bristol BS11 9YF United Kingdom Solvay Fluor und Derivate GmbH Hans-Böckler-Allee 20 D - 30173 Hannover Ausimont SpA Viale Lombardia 20 I - 20021 Bollate ( MI ) Phosphoric Fertilizers Industry SA Thessaloniki Plant OO Box 10183 GR - 54110 Thessaloniki Advanced Chemical SA C/Balmes, 69 Pral 3o E - 08007 Barcelona Agroquímicos De Levante SA Polígono Industrial Castilla
Calle Vial n° 5 S/N
E - 46380 Cheste ( Valencia ) Albemarle Europe SPRL
Parc Scientifique Einstein
Rue du Bosquet 9 B - 1348 Louvain-La-Neuve Alcobre SA C/Luis I, Nave 6-B
Polígono Industrial Vallecas
E - 28031 Madrid Alfa Agricultural Supplies SA 15, Tim. Filimonos str. GR - 11521 Athens Arch Chemicals NV Keetberglaan 1A
Havennummer 1061
B - 2070 Zwijndrecht Asahi Glass Europe BV World Trade Center
Strawinskylaan 1525
1077 XX Amsterdam Nederland Biochem Ibérica
Químicos Agrícolas e Industriais, Lda
Estrada M. 502 - Apartado 250 Atalaia P - 2870-901 Montijo Bromine and Chemicals Ltd 201 Haverstock Hill Hampstead London NW3 4QG United Kingdom Celotex Limited Warwick House
27/31 St Mary's Road
Ealing London W5 5PR United Kingdom Dunlop-Enerka BV Oliemolenstraat 2 Drachten Nederland Eurobrom BV PO Box 158 2280 AD Rijswijk Nederland Galco SA Avenue Carton de Wiart 79 B - 1090 Brussels Galex SA BP 128 F - 13321 Marseille Cedex 16 Gasco NV Assenedestraat 4 B - 9940 Rieme-Ertvelde Great Lakes Chemical (Europe) Ltd Sycamore House, Lloyd Drive, The Grove
Ellesmere Port
South Wirral L65 9HQ United Kingdom GU Thermo Technology Ltd Greencool Refrigerants
Unit 12
Park Gate Business Centre
Chandlers Way
Park Gate
Southampton SO31 1FQ United Kingdom Guido Tazzetti & Co. Strada Settimo 266 I - 10156 Torino HARP International Gellihirion Industrial Estate
Rhondda Cynon taff
Pontypridd CF37 5SX United Kingdom Mebrom NV Assenedestraat 4 B - 9940 Rieme-Ertvelde Neoquímica Largo da Estação, Apartado 97 Vala do Carregado P - 2584-908 Carregado Polar Cool SL C/Valdemorillo, 8 Polígono Industrial
Ventorro del Cano
E - 28925 Alcoron Promosol Bld Henri Cahn BP 27 F - 94363 Bry-sur-Marne Cedex Refrigerant Products Ltd N9 Central Park Estate
Westinghouse Road
Trafford Park
Manchester M17 1PG United Kingdom Sigma Aldrich Chemie GmbH Riedstraße 2 D - 89555 Steinheim Sigma Aldrich Chimie SARL 80, rue de Luzais, L'isle d'abeau Chesnes FR - 38297 St Quentin Fallavier Sigma Aldrich Company Ltd The Old Brickyard
New Road
Gillingham SP8 4XT United Kingdom SJB Chemical Products BV Wellerondom 11 3230 AG Brelle Nederland Syngenta Crop Protection Surrey Research Park Guildford, Surrey GU2 7YH United Kingdom Synthesia Española SA Conde Borell, 62 E - 08015 Barcelona Universal Chemistry & Technology SpA Viale A. Filippetti 20 I - 20122 Milano
Udfærdiget i Bruxelles, den 7. marts 2002.

Labels: 3
4
1
20